Document ID: 32003L0111

Komisjoni direktiiv 2003/111/EÜ,
26. november 2003,
millega muudetakse direktiivi 92/34/EMÜ II lisa puuviljade tootmiseks ettenähtud viljapuude paljundusmaterjali ja viljapuude turustamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. aprilli 1992. aasta direktiivi 92/34/EMÜ puuviljade tootmiseks ettenähtud viljapuude paljundusmaterjali ja viljapuude turustamise kohta, [1] eriti selle artikli 1 lõiget 3,
ning arvestades järgmist:
(1) Direktiiv 92/34/EMÜ kehtestab ühenduse sätted puuviljade tootmiseks ettenähtud viljapuude paljundusmaterjali ja viljapuude turustamise kohta ühenduse territooriumil. See kehtib nimetatud direktiivi II lisas loetletud perekondade ja liikide kohta.
(2) Teatavad puuviljade perekonnad ja liigid, mis ei ole hetkel kantud direktiivi 92/34/EMÜ II lisasse, on omandanud majanduslikus mõttes suurema tähtsuse. Seetõttu on kohane lisada nad nüüd nimetatud direktiivi II lisas toodud perekondade ja liikide nimistusse. Nimistusse tuleb lisada järgnevad perekonnad ja liigid: Castanea sativa Mill., Ficus carica L., Fortunella Swingle, Poncirus Raf. ja Vaccinium L. Lisaks tuleb liigid Citrus, Fragaria, Pyrus, Ribes ja Rubus lisada nimistule Citrus sinensis (L.) Osbeck, C. limon (L) Burm. f., C. reticulata Blanco, C. paradisi Macf., C. aurantifolia (Christm.) Swing, Fragaria x ananassa Duch. (maasikas), Pyrus communis L., Ribes (punane sõstar) ja Rubus (mustsõstar) ning Cydonia Mill. tuleb asendada Cydonia oblonga Mill'ga.
(3) Selguse huvides tuleb direktiivi 92/34/EMÜ II lisa nimekiri asendada uue nimekirjaga, kuhu on tähestikulises järjekorras sisse arvatud kõik perekonnad ja liigid nende botaaniliste nimedega.
(4) Seepärast tuleks direktiivi 92/34/EMÜ vastavalt muuta.
(5) Käesoleva direktiiviga ettenähtud meetmed on kooskõlas puuviljade botaanilistesse perekondadesse ja liikidesse kuuluva paljundusmaterjali ja taimede alalise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 92/34/EMÜ II lisa asendatakse käesoleva direktiivi lisas oleva tekstiga:
Artikkel 2
1. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. oktoobril 2004. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.
Artikkel 3
Käesolev direktiiv jõustub 20. päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 26. november 2003

Labels: 3
6